Nye boliger i Hillerød skal være "kubiksmarte" | Dagens Byggeri
Byggeri | Af kras | 9. okt. 2018 KL. 14:17
Ikano Bolig har underskrevet købskontrakten på 80.000 kvadratmeter byggegrund i Hillerød. Foto: Colourbox.
Ikano Bolig står bag boligprojekt og skal nu bygge 145 nye boliger i Hillerød.
Snart får flere mulighed for at bo i Ullerød i Hillerød. Kommunen har nemlig indgået en aftale med Ikano Bolig om opførelsen af omkring 117 rækkehuse og lejligheder samt byggemodning af 28 parcelhusgrunde i Cirkelbuen. De boliger første vil stå klar til indflytning i sommeren 2020.
- Hillerød er en kommune i god udvikling, og vi forventer, at endnu flere flytter til kommunen de kommende år. Så vi har brug for flere boliger. Området i Ullerød er i dag et af de mest søgte steder at bo i kommunen, og derfor er vi glade for, at Ikano Bolig nu skal bygge 145 nye boliger netop her, siger borgmester Kirsten Jensen (S).
For Ikano Bolig er ambitionen mere end bare at bygge boliger.
- Vi har naturligvis fokus på at bygge gode og gennemtænkte boliger til en fair pris. Men vi vil mere end det, vi ønsker at bygge fællesskaber. Derfor rummer løsningen i Hillerød forskellige boligtyper, som vil blive bygget op omkring et bydelshus og fællesarealer med respekt for områdets særpræg. På den måde ønsker vi at skabe gode rammer for det daglige fællesskab i området, siger René Brandt, administrerende direktør i Ikano Bolig.
Kubiksmarte med Ikea
- Sammen med Ikea har vi fokus på at udnytte hele rummet i boligerne optimalt. Eksempelvis ved at tænke i højden, når det gælder plads til opbevaring. Det kalder vi at bygge kubiksmart. Det handler om, at boligerne bliver indrettet funktionelt og til bedst mulig gavn for de mennesker, der skal have deres hverdag her, forklarer René Brandt.
Grunden er beliggende ca. 5 km fra Hillerød Station.
De første huse vil stå klar til indflytning til i sommeren 2020.
STB Byg får igen Bifaldet
PFA og MT Højgaard opfører 94 boliger i Hillerød